gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl gl gl gl gl gl gl gl gl gl gl gl ja en sv fr de de gl gl gl gl gl gl gl es gl gl pt gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "O CGTD é un dos alicerces básicos para o deporte en Galiza"
Venres, sexta feira, 07 de outubro de 2022
Marta Souto, na súa comparecencia na Comisión de Educación e Cultura
A directora xeral para o Deporte destacou o cambio na filosofía de traballo do Centro Galego de Tecnificación Deportiva, tanto no aspecto deportivo coma no educativo, nos dous últimos anos.
Instalacións médicas do centro
A responsábel do Deporte Galego destacou na Comisión de Educación e Cultura, na que comparecía na sexta feira, que "o CGTD é, na actualidade, un dos alicerces básicos para o desenvolvemento do proxecto de tecnificación do deporte en Galiza".
Os cambios filosofía do CGTD
Souto tamén incidiu no cambio experimentado por este centro, "que se transloce nos resultados acadados polo alumnado do centro, tanto deportivos como educativos, e polo conxunto de deportistas que nel realizan a súa tecnificación deportiva".
As mudanzas do CGTD son froito d o empeño da Consellería de Cultura e Deporte, e en particular da Dirección Xeral, de dotar ao centro de novo equipamento, de realizar melloras na residencia, de proporcionarlle ao alumnado un ambiente propicio non só para a práctica deportiva, senón tamén para o seu desenvolvemento persoal, de posibilitar a utilización das súas infraestruturas por deportistas, clubes, federacións, alumnado de Ciencias da Educación e Actividade Física e Deportiva.
Souto tamén dixo que o CGTD é unha entidade fundamental, posto que "posibilita a continuidade dos traballos de adestramento ás e aos mellores deportistas galegos e sobre todo a formación dos novos valores do deporte de elite en Galiza".
"Cando falamos de centros de tecnificación, falamos de centros de formación de persoas e deportistas".
Souto considerou que este non é o mellor momento para converter o CGTD nun Centro de Alto Rendemento, posto que tamén é importante manter a formación persoal, alén da deportiva.
De feito, segundo datos facilitados por Deporte, o 100% dos deportistas de 3º e 4º da ESO promocionaron ao curso seguinte; o 80% dos deportistas de 2º de bacharelato acadaron o título; e o 70% dos deportistas con título de bacharelato accederon á Universidade.
En canto ao aspecto deportivo, o 70% dos responsábeis dos programas de tecnificación deportiva cualificaron os resultados como moi satisfactorios e cualitativamente superiores aos resultados deportivos obtidos en cursos anteriores.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxe dos alumnos admitidos no CGTD este curso
As pistas de atletismo do CGTD de Pontevedra
Unha imaxe da piscina do centro
A zona para practicar remo e piragüismo
Unha fotografía dos cuartos nos que dormen os deportistas no CGTD
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto